**Suomessa toimivia FIT-kouluttajia**

Tästä listasta löydät Suomessa toimivien kouluttajien yhteystietoja. Jos itse toimit FIT-kouluttajana, voit lähettää yhteystietosi osoitteeseen [sotepe.fit@hel.fi](mailto:sotepe.fit@hel.fi) ja tietosi päivitetään listaan. Esittelyyn pyydetään seuraavat tiedot:

Nimi

Yhteystiedot

Koulutus ja palautetietoisen työskentelyn tausta (mainitse erikseen mahdollinen ICCE-sertifiointi ja sertifiointivuosi)

Kuvaile kokemustasi jalkauttamisesta, esim esihenkilöiden kouluttaminen, jalkauttamisen rakenteiden suunnittelu jne.

Tarjoatko koulutusta myös oman organisaation ulkopuolelle?

Jos haluat tietosi poistettavan, lähetä sähköpostitse pyyntö tietojen poistamisesta.

Tästä löydät International Centre for Clinical Excellence ylläpitämän kansainvälisen ICCE sertifioitujen FIT-kouluttajien kouluttajapankin: <https://centerforclinicalexcellence.com/fancy-list-of-fit-certified-trainers/>

**Heidi Nygård-Michelsson**  
[heidi.nygard-michelsson@helsinkimissio.fi](mailto:heidi.nygard-michelsson@helsinkimissio.fi), +358 50 517 99 00   
Taustakoulutus: sosiaalipsykologi VTM.

ICCE-sertifioitu FIT-kouluttaja vuodesta 2017

Minulla on kokemusta palautetietoisen työskentelytavan käytöstä HelsinkiMission nuorten kriisi- ja keskusteluavussa sekä työskentelytavan kouluttamisesta ja jalkauttamisesta vuodesta 2015.

Kehittämispäällikkönä ja FIT-kouluttajana olen edistänyt, kouluttanut ja tukenut palautetietoisen työskentelytavan ja toimintakulttuurin jalkauttamista HelsinkiMissiossa vuodesta 2015. Olen suunnitellut erilaisia tukirakenteita sekä tarjonnut koulutuksia ja jalkauttamisen tukea organisaatiomme FIT-käyttäjille, työnohjaajille, esihenkilöille ja johdolle. Vuodesta 2017 olen myös toiminut kouluttajana organisaationi ulkopuolella FIT pilotointi- ja jalkauttamisprojektien läpiviennissä erikokoisissa organisaatioissa julkisella, yksityisellä ja kolmannella sektorilla.

Osana HelsinkiMission koulutuspalveluita tarjoan myös oman organisaationi ulkopuolelle perus- ja syventävän tason FIT koulutusta sekä ohjausta palautetietoisen työskentelytavan käyttöönoton tueksi. Määrätietoisen harjoittelun valmentava ohjaus jatkuvan kehityksen tueksi kuuluu myös palveluvalikoimaan. Koulutusten ja konsultaatioiden muodossa tarjoan lisäksi esihenkilöille ja FIT-mestareille tukea ja käytännön vinkkejä palautetiesoisen työskentelytavan jalkauttamiseen sekä tukirakenteiden suunnitteluun.

Koulutukset ja konsultaatiot ovat suunnattu FIT-käyttäjille, FIT-mestareille, esihenkilöille sekä organisaation johdolle. Saat lisätietoa HelsinkiMission FIT-koulutustarjonnasta täältä: <https://www.helsinkimissio.fi/tyokalupakki/fit/organisaatioille/>

**Charlotte Wieliczko**

[charlotte.wieliczko@hel.fi](mailto:charlotte.wieliczko@hel.fi)

​Taustakoulutus: sosiaalipsykologi ja ratkaisukeskeinen terapeutti

ICCE sertifioitu FIT-kouluttaja vuodesta 2021

Olen itse käyttänyt FIT:iä asiakastyössä HelsinkiMission nuorten kriisi- ja keskusteluavussa sekä omalla vastaanotolla vuodesta 2017 ja olen ollut siitä lähtien myös mukana jalkauttamassa ja kouluttamassa FIT:iä.

Toimin Helsingin kaupungilla FIT-kouluttajana ja hankesuunnittelijana FIT kouluttamisen ja jalkauttamisen Kestävän kasvun osahankkeessa. Koulutan sekä työntekijöitä, johtoa että kouluttajia FIT-käyttöönotossa ja jalkauttamisessa​. Minulla on paljon kokemusta jalkauttamisen rakenteiden suunnittelusta, työotteen soveltamisesta sosiaalipalveluihin ja käyttöönoton eri vaiheista.

Tällä hetkellä en tarjoa koulutusta organisaation ulkopuolelle.

**Anne Rissanen**

[anne.rissanen@co.inet.fi](mailto:anne.maa.rissanen@hus.fi)

Taustakoulutus: psykologi, lastenpsykoterapeutti

ICCE sertifioitu FIT-kouluttaja vuodesta 2023

Minulla on kokemusta FIT palautetietoisen hoidon työskentelytavasta lasten, nuorten ja perheiden kanssa vuodesta 2019. Olen hyödyntänyt FIT:iä työssäni psykologina HUS lastenpsykiatrialla sekä lasten ja nuorten psykoterapeuttina omalla vastaanotollani. Palautetietoisen hoidon työnohjaamisesta, kouluttamisesta ja jalkauttamisesta minulla on kokemusta vuodesta 2022. Toimin yhtenä FIT-kouluttajana HUS lastenpsykiatrialla. FIT-kouluttajana olen ollut mukana suunnittelemassa ja toteuttamassa FIT:n jalkauttamista koko HUS lastenpsykiatrialle. Jalkauttamisprosessi on edelleen meneillään.

Tarjoan koulutusta FIT:stä. Koulutuksen sisällöstä ja laajuudesta neuvottelen mielelläni tilaajan kanssa etukäteen. Pitkiin ja isojen organisaatioiden jalkauttamisprosesseihin minulla ei tällä hetkellä ole mahdollisuutta, mutta voin tarjota suunnittelu- ja taustatukea ko. prosesseihin. Koulutuksen lisäksi tarjoan työnohjausta /mentorointia FIT-palautetietoisen lähestymistavan omaksumiseen ja ylläpitoon työyhteisöille, yksittäisille työntekijöille tai esihenkilöille.